SA tennisjunior in halfeind hospitaal toe | Netwerk24
SA tennisjunior in halfeind hospitaal toe
Kholo Montsi, Suid-Afrika se laaste hoop om met 'n enkelspeltitel weg te stap in die o.18-Afrika-tenniskampioenskap, moes Vrydag weens borspyn die handdoek ingooi in sy halfeindstryd in Marrakesj, Marokko.
Joubert Klopper en Kholo Montsi. Foto: Facebook
Die 16-jarige Montsi moes hospitaal toe.
Die buksie was met 2-3 agter teen Ivoorkus se Eliakim Coulibaly toe hy met die borspyne moes uittree, het René Plant, een van die juniors se breiers daar, laat weet.
"Hy is in die hospitaal op suurstof. Hy is stabiel en word deur die dokters gemonitor."
Montsi, die derde gekeurde, was die enigste van die vier Suid-Afrikaanse seuns wat die halfeindronde gehaal het.
Joubert Klopper het tot die kwarteindronde gevorder.
Plant sê die lenige Coulibaly (16) is baie goed. Sy het hom as 'n jong Gaël Monfils beskryf. – Johann de Jager